Timah pêthak utawi prunggu punika ingkang kathah pamêndhêtipun saking woworan ingkang nama tinsêtin tinsteen inggih punika kawoworanipun prunggu kalihan sursêtop, asalipun saking pulo Bangkah, Blitung tuwin tanah Malakah. Ing tanah Boemên, Saksên tuwin ing pulo Inggris, ugi wontên tinsêtin, anangiananging. kirang sae tinimbang wêdalan ing tigang panggenan wau. Prunggu punika bobotipun 7.3 sarta awis-awis kangge, sadèrèngipun kawoworan ing pêlikan sanèsipun, timah pêthak ingkang dipun damêl pirantos punika, tamtu sampun kawoworan timah 10 utawi 20 prêsèn, awit mênawi kêkathahên timahipun, bilih kangge pirantosing pawon, asring angwontênakên woworan ingkang kirang prayogi tumrapipun tiyang. Prunggu ingkang balebekan tipis sangêt punika kadamêl ambêbuntêl, toya [to...]